20.03.2025.

**Atbildes uz ZI jautājumiem par starpt.novērtējuma pašvērtējuma ziņojuma veidlapu**

|  |  |  |  |
| --- | --- | --- | --- |
| **Nr.p.k** | **Pašnovērtējuma veidlapas sadaļa, par kuru ir jautājums** | **Jautājums** | **Atbilde** |
|  | **Vispārīgie jautājumi** |
| 1 |  | NZDIS sistēmā pie starptautiskās institūciju novērtēšanas materiāliem ir 2. pielikumi ar failu veidnēm.Lūgums visus informēt, ja šajos failos kaut kas tiek pamainīts!Kam ir domāta īsā (shortened) versija? Vai tā arī mums jāgatavo līdz 30. aprīlim? | NZDIS sistēmā pie starptautiskās institūciju novērtēšanas materiāliem ir pievienota Zinātnisko institūcijas darbības starptautiskā (ZISI) novērtējumā standarta pašvērtējuma ziņojuma forma un ZISI saīsinātā pašvērtējuma ziņojuma forma. Tās netiks mainītas. ZISI saīsināto pašvērtējuma ziņojuma formu pilda tikai tādā gadījumā, ja augstākās izglītības un zinātnes izcilības un pārvaldības reformas ietvaros zinātniskajā institūcijā laikposmā no 2022. gada 31. oktobra līdz 2026. gada 31. maijam ir integrētas vai integrējamas zinātniskās institūcijas.Šādā gadījumā zinātniskā institūcija var pati izvēlēties, ka šo integrēto institūciju nevērtē kā atsevišķu vērtējamo vienību, bet gan saņem tikai ekspertu grupas rekomendācijas par šo vērtējamo vienību. Šādā gadījumā aizpilda saīsināto pašvērtējuma ziņojuma formu. |
| 2 |  | Ja augstskola zinātniskās darbības informācijas sistēmā (NZDIS) ir reģistrēta 2024.gadā, bet 2025.gadā plānotais ZI starptautiskais novērtējums tiek veikts par periodu 2019.-2024.gads, tad par kādu periodu ir jāraksta pašvērtējuma ziņojums.  | Kaut arī augstskola NZDIS kā zinātniska institūcija reģistrējusies tikai 2024. gadā, tā pārskata periodā no 2019.–2024. gadam darbojās kā augstskola. Atbilstoši Augstskolas likuma 3. panta (1) daļai “augstskolas ir augstākās izglītības un *zinātnes institūcijas*, kas īsteno studiju programmas, kā arī *veic zinātnisko darbību*”. Līdz ar to ZISI pašvērtējuma ziņojumā par 2019. – 2024. gadu augstskolai ir jānorāda informācija par tās zinātnisko darbību, ko tā veica 2019. – 2024. gadā. |
| 3 |  | Ja zinātniska institūcija nepretendē uz zinātnes bāzes finansējumu, vai tai obligāti jāpiedalās zinātnisko institūciju starptautiskā novērtējumā 2025.gadā. | Ja zinātniska institūcija nepretendē uz zinātnes bāzes finansējumu un nav arī augstskola, tad tai *nav obligāti* jāpiedalās zinātnisko institūciju starptautiskā novērtējumā 2025.gadā.Tā pati var pati izlemt, vai izmantot šo iespēju un iegūt starptautisku novērtējumu (tiks analizēta zinātniskās darbības kvalitāte, tās ietekme uz attiecīgo zinātnes nozari, zinātniskās institūcijas infrastruktūra un attīstības potenciāls, kā arī ekonomiskā un sociālā ietekme) bez pašu finanšu līdzekļu ieguldījuma. |
| 4 |  | Cik liela vārdu skaita pārkāpšana (uzrakstīts vairāk nekā prasīts) ir norma?Ar kādu vārdu skaitu varēs noteikt attēlu?Vai vērtētājiem būs pienākums lasīt hipersaites? | Lūdzu ņemt vērā, ka pārsniedzot vārdu normu, ekspertiem nav pienākuma vērtējumā ņemt vērā to informāciju, kas ir pāri noteiktajam vārdu skaitam. Attēli ir tikai papildinājums tekstam. Pati svarīgāka informācija norādāma tekstā, viss pārējais ir tikai papildinoša informācija konteksta izprašanai. Aicinām pārlieku nefokusēties uz attēlu pievienošanu, bet gan savas ZI darbības konkrētu un koncentrētu apraksta veidošanu, kas uzsver jūsu darbības spēcīgās puses un ataino darbības virzienus un rezultātus/panākumus/radīto ietekmi. |
| 5 |  | Jautājums par IZM iepirkumu ekspertiem un laika grafiku, kad eksperti brauks uz Latviju. Tas ir svarīgi plānojot akadēmiskos laikus un piesaistot nepieciešamos cilvēkresursus, lai ekspertu vizītēs piedalītos labākās kompetences. | Plānots, ka ekspertu vizītes zinātniskajās institūcijās notiks 2025.gada 3. un 4.ceturksnī, izņemot dažas institūcijas, kuru pētījumu specifika pieprasa ekspertu vizīti vasaras laikā. Ekspertiem ir lūgts, organizējot vizīti, cik iespējams ņemt vērā zinātnisko institūciju un augstskolu iespējas. |
| 6 |  | Vai arī varam sadaļā G1.2 minēt zinātnes nozares, kas ir ārpus G1.1? | Lūdzu ņemt vērā, ka gan 2019.gadā, gan 2025.gadā novērtējums tiek veikts zinātnes nozaru grupās (iepriekš gan bija cits nosaukums: "zinātnes nozares", tagad ir "zinātnes nozaru grupas", bet būtībā koncepts palicis nemainīgs, ka novērtē vienā no sešām zinātnes nozaru grupām). G1.2. jānorāda tās nozares, kas sakrīt ar G1.1. jautājumā norādīto nozaru grupu. Tāpat bija arī 2019.gada novērtējumā.Tās nozares, kas ir ārpus G1.1A norādītās, ir jānorāda pie jautājuma G1.3. Tas, kas ir pamainījies salīdzinājumā ar 2019. gadu, ir nākusi klāt saistītā nozaru GRUPA (jautājums G1.1A), bet tas neietekmē G1.1. un G1.2. un G1.3. jautājumus, kas ir nemainīgi kopš iepriekšējās novērtēšanas.Kopsavilkumā:G1.1. un G1.1A norāda nozaru grupas (Inženierzinātne / Dabaszinātnes / Humanitārās un mākslas zinātnes / ..). G1.1A lielākajai daļai ZI paliks neaizpildīts lauks (dati par savām zinātnes nozaru grupām bija jāsniedz līdz 2025.g. 1.janvārim).G1.1A. bija jānorāda nozaru grupa tikai tad, *ja* tā kopā ar G1.1. ir neatraujama un ir izteikta savstarpēja starpdisciplinaritāte, un tad attiecīgi tās (max divas) arī tiks novērtētas kopā. G1.2. norāda tās nozares (ne grupas), kuras sakrīt ar lielajām nozaru grupām (G1.1.).G1.3. norāda tās, kuras ir ārpus G1.1. |
|  | **1.sadaļa Pašvērtējums** |
| 7 | 1.14. Role in doctoral studies and post-doctoral research and its impact  | Vai 1.14 sadaļā drīkstam aprakstīt nodrošinājumu ar infrastruktūru un administratīvo atbalstu un tikai, nevis to, kā atbalstam jebkuru jauno zinātnieku turpmākajā pētniecības karjeras attīstībā. Augstskolai vēsturiski nav daudz pieteikumu šajā programmā, tas ir saistīts ar programmas nosacījumiem – pilnas slodzes darbu projektā. Tā kā augstskola patiešām liela daļa jauno zinātnieku ir ārsti, kas, lai nezaudētu kvalifikāciju un vairāk kā 8-10 gadu laikā iegūtās zināšanas, turpina strādāt medicīnā, tad šie kolēģi parasti nepiesaka grantus pēcdoktorantūras programmā, jo formāli neizpildītu pilnas slodzes darba nosacījumu saistībā ar darbu klīnikās. Šādā gadījumā ari ekspertiem varētu rasties maldīgs priekšstats, ka augstskolā ir maz jauno zinātnieku (postdoku) un atbalsts viņiem ir neliels.  | Jā, varat aprakstīt jebkuru*būtisku atbalstu*, ko sniedzat jauno zinātnieku turpmākajā pētniecības karjeras attīstībā.  |
| 8 | 1.15 sadaļa Sustainability of doctoral programmes and scientific excellence | Vai ziņojumā drīkstam neaizpildīt vienas vērtējamās vienības platforma ietvaros, par cik šī vienība pārklāj pētniecisko darbību citā pētniecības platformā un šīs otras platformas pamatdarbība nav saistīta ar studiju nodrošināšanu?Otra platforma ir ZI institūts. | Jārēķinās, ka katrai nozarei/vērtējamai vienībai būs savi eksperti. Tas nozīmē, ka vienu sagatavoto informāciju, ja tā attiecas uz divām vērtējamām vienībām, būtu jāaizpilda 2 reizes, jo citādi vērtēšanas eksperti šo informāciju nesaņems. |
| 9 | 1.15 sadaļa Sustainability of doctoral programmes and scientific excellence | Vai zinātniskajam institūtam būtu jāaizpilda arī 1.15 punkts? It kā rakstīts, ka 1.15. Sustainability of doctoral programmes and scientific excellenceRelevant only to universities and higher education institutions (HEI) and their assessment entities. The entities that are not HEIs provide the information regarding doctoral students and doctoral graduates under question | Nē, nav. Šis punkts attiecas tikai uz universitātēm, augstskolām un šo universitāšu un augstskolu vērtējamajām vienībām. |
|  | **2.sadaļa Resursi** |
| 10 | 2.1. punkts (tabula)Akadēmiskais personāls (jāizpilda tikai universitātēm un augstskolām) | Vai šeit jānorāda akadēmiskā personāla kopējā slodze (akadēmiskais un zinātniskais darbs), akadēmiskā darba slodze vai tikai zinātniskā darba slodze? | Sadaļu “Academic personnel” aizpilda tikai augstskolas.Sadaļu” Academic Research Personnel” aizpilda visas zinātniskās institūcijas (gan augstskolas, gan zinātniskās institūcijas, kas nav augstskolas), atzīmējot šādos amatos vēlēto personālu: vadošais pētnieks; pētnieks; zinātniskais asistents (un pienākumu izpildītāji).Šajā sadaļā jānorāda informācija par visu personālu, kas pārskata periodā strādā pētniecībā.Augstskolas likuma 27.pants “Akadēmiskais personāls” nosaka, ka augstskolas akadēmisko personālu veido profesori, asociētie profesori, docenti, vadošie pētnieki, lektori, pētnieki un asistenti. |
| 11 | 2.1. punkts (tabula) | Ja profesors vienlaicīgi ir arī vadošais pētnieks, kur jānorāda viņa zinātniskā darba slodze – šeit vai nākamajā sadaļā “*Academic research personnel*”? | Ja persona vienlaicīgi ir gan profesors, gan vadošais pētnieks, tad slodzi norāda divās vietās:1. sadaļā “Academic personnel” norāda to slodzi, kas personai ir profesora amatā un
2. sadaļā “Academic research personnel” norāda to slodzi, kas personai ir pētnieka amatā.
 |
| 12 | 2.1. punkts (tabula) | *Postdoctoral researchers* – kā tas šeit domāts? Personāls, kas doktora grādu ieguvis ne vairāk kā pirms 10 gadiem? | *Postdoctoral researcher* ir pēcdoktorantūras programmu pēcdoktoranti (saņem grantu). |
| 13 | 2.1. punkts (tabula) | *Visiting researchers* – viespētniekus mēdz skaitīt pie zinātnes tehniskā personāla. Vai šeit tie jāizdala atsevišķi, neieskaitot zinātnes tehniskajā personālā? Vai arī jāskaita gan zinātnes tehniskajā personālā, gan šeit?   | Viespētnieku PLE jānorāda ailē “Visiting researchers” (atbilstoši Augstskolu likuma 38.panta (2) daļai), kas arodas zem sadaļas “Other institution personnel”.  |
| 14 | 2.1. punkts (tabula) | Lūdzu skatīt pielikumā jautājumus par veidlapas 2.sadaļu "Resources", kuri pārskatāmībai ietverti komentāru veidā.Academic personnel (professors, associated professors, docents, lecturers, assistants, other) –* Vai šeit jānorāda akadēmiskā personāla kopējā slodze (akadēmiskais un zinātniskais darbs), akadēmiskā darba slodze vai tikai zinātniskā darba slodze?
* Ja profesors vienlaicīgi ir arī vadošais pētnieks, kur jānorāda viņa zinātniskā darba slodze – šeit vai nākamajā sadaļā “Academic research personnel”?

 *Postdoctoral researchers* – kā tas šeit domāts? Personāls, kas doktora grādu ieguvis ne vairāk kā pirms 10 gadiem? *Visiting Professors and lecturers* – vai šeit jānorāda viesprofesoru, viesdocentu, vieslektoru kopējā slodze (akadēmiskais un zinātniskais darbs), akadēmiskā darba slodze vai tikai zinātniskā darba slodze? | 2.1. tabulā norādāma informācija par visa personāla akadēmisko un zinātnisko slodzi, kas pārskata periodā strādā zinātniskajā institūcijā, piemēram, profesora visu slodzi noteiktā laika periodā – gan profesora akadēmiskos, gan zinātniskos pienākumus.Ja persona vienlaicīgi ir gan profesors, gan vadošais pētnieks, tad slodzi norāda divās vietās:1. sadaļā “Academic personnel” norāda to slodzi, kas personai ir profesora amatā un
2. sadaļā “Academic research personnel” norāda to slodzi, kas personai ir pētnieka amatā.

*Postdoctoral researcher* ir pēcdoktorantūras programmas pēcdoktoranti (saņem grantu).Sadaļu “Academic research personnel” aizpilda visas zinātniskās institūcijas (Zinātniskās darbības likumā šie amati definēti kā akadēmiskie amati zinātniskajās institūcijās: vadošie pētnieki, pētnieki, zinātniskie asistenti un viņu p.i.).Viespētnieku PLE jānorāda ailē “Visiting researchers” (atbilstoši Augstskolu likuma 38.panta (2) daļai), kas arodas zem sadaļas “Other institution personnel”.  |
| 15 | 2.1. punkts (tabula) | Par Visiting students - skatāmies, ka pagājušā  2019. gada Pašvērtējuma ziņojumā  tieši šajā sadaļā bija uzskaitīts vizīšu skaits nevis FTE, acīmredzot FTE te īsti nevarēja pielietot.Vai tiešām  arī par Visiting students prasīts tieši  FTE un vai te nevar rakstīt vizīšu skaitu? | 2.1. sadaļas “Personāls 2019.–2024. gadā (personas /FTE)” tabulā jāsniedz informācija par visa personāla pilnas slodzes ekvivalentu (PLE), tai skaitā arī par “visiting students”.“Visiting students” ir studējošie, kuri savu studiju ietvaros (visbiežāk doktorantūrā) dodas uz citu zinātnisko institūciju/augstskolu, kā ietvaros tiek turpināta ar studijām saistīta pētniecība. Šādi mobilitātes pasākumi mēdz būt ilgumā no dažiem mēnešiem līdz gadam. |
| 16 | 2.1. punkts (tabula) | Kur pašnovērtējuma veidlapā jānorāda akadēmiskā personāla PLE?Vai ir nepieciešams pārrēķināt PLE saistībā ar to, ka gada pilnas slodzes darbs ir uzskatāms par 40 stundām nedēļā, attiecībā tieši uz akadēmisko personālu, jo profesoriem, asoc. profesoriem, docentiem, lektoriem, asistentiem darba slodze gadā (gada 10 mēnešos, jo 8 nedēļas ir ikgadējais atvaļinājums saskaņā ar Izglītības likuma 52.pantu) ir maksimums 1 000 astronomisku stundu apmērā (saskaņā ar Pedagogu darba samaksas noteikumu 3.pielikumu “Pedagogu darba slodze un zemākā mēneša darba algas likme”)? | Akadēmiskā personāla PLE jānorāda sadaļā ”Academic personel”.PLE akadēmiskajam personālam aprēķina saskaņā ar Pedagogu darba samaksas noteikumu 3.pielikumu “Pedagogu darba slodze un zemākā mēneša darba algas likme” (maksimums 1 000 astronomiskās stundas).Akadēmiskā personāla un zinātniskā personāla slodzes (PLE) atšķiras šī aspekta dēļ, un to arī ekspertu grupas ņem vērā. |
| 17 |  | 2.1 tabulā vēlējāmies precizēt par studējošajiem akadēmiskā personāla sastāvā. Vai šeit varam uzskaitīt arī tos kolēģus, kas atrodas akadēmiskajā atvaļinājumā? | 2.1.tabulā norādāms arī tas akadēmiskais personāls, kas ir atradies akadēmiskajā atvaļinājumā, ja pārskata periodā *ir bijušas darba stundas.* |
| 18 | 2.1. punkts (tabula) | 1.Nepieciešams skaidrojums kā definēti “postdoctoral researchers” (2.1 tabula, 1.14 sadaļa u.c.). Iespējamie varianti:a. Jaunais zinātnieks (ZDL 5.pants (2))b.Pēcdoktorantūras programmas projektu vadītāji ([Pēcdoktorantūras programma | Latvijas Zinātnes padome](https://www.lzp.gov.lv/lv/pecdoktoranturas-programma)) + Konsolidācijas projektu karjeras attīstības pēcdoktorantūras grantu projektu vadītāji? Šajā gadījumā vēršu uzmanību, ka, lai pieteiktu postdoktorantūras grantu, ir jābūt jaunajam zinātniekam. Līdz ar to postdoktorantūras nosaukums (Postdoktorants, postdoctoral researcher) ir saistīts tikai ar šo konkrēto projektu finansējumu, nevis ar jauno zinātnieku atbalstu un attīstību per se. Beidzoties projektam šāds postdoks automātiski nokļūst atpakaļ kategorijā “jaunais zinātnieks”.  | *Postdoctoral researcher* ir pēcdoktorantūras programmas pēcdoktoranti (saņem grantu).  |
| 19 | 2.1. punkts (tabula) | Atbilstoši LV likumdošanai, zinātnieks var būt ievēlēts tikai vienā ZI. Zinātniskās institūcijas šādos gadījumos kolēģus mēdz pieņemt darbā kā vieszinātniekus – viespētniekus, vies-vadošos pētnieku vies-zinātniskos asistentus. Sadaļā “Other institution personnel” pie “visiting researchers” – ja tiek lietota Augstskolu likuma izpratne, tad šajā sadaļā nevaram ieskaitīt vies-zinātniskos asistentus, jo atbilstoši šim likumam zinātniskie asistenti nav akadēmiskais personāls – vai pareizi interpretējam? | Augstskolu likuma 38.panta (2) daļa nosaka, ka vadošos viespētniekus, viespētniekus un viesasistentus var pieņemt darbā bez ievēlēšanas. Šajā gadījumā darba līgums noslēdzams uz laiku, kas nepārsniedz divus gadus.Šīs slodzes tad arī ir jānorāda ailītē “Other institution personnel” (sadaļā “Academic research personnel”). |
| 20 | 2.1. punkts (tabula) | Akadēmiskā personāla PLE prasa norādīt tikai darbu zinātnē.Piemēram, augstskolā profesors strādā 1000h gadā un no tām 100h zinātnē.Tātad pilns darba laiks ir 1000h, tas nozīmē 1PLE, bet zinātnē būs 0,1PLE Vai tomēr norāda pilnu akadēmisko PLE? | Akadēmiskā personāla PLE jānorāda sadaļā ”Academic personel”.PLE akadēmiskajam personālam aprēķina saskaņā ar Pedagogu darba samaksas noteikumu 3.pielikumu “Pedagogu darba slodze un zemākā mēneša darba algas likme” (maksimums 1 000 astronomiskās stundas).Ja persona vienlaicīgi ir gan profesors, gan vadošais pētnieks, tad slodzi norāda divās vietās:1. sadaļā “Academic personnel” norāda to slodzi, kas personai ir profesora amatā un
2. sadaļā “Academic research personnel” norāda to slodzi, kas personai ir pētnieka amatā.
 |
| 21 | 2.1. punkts (tabula) | Joprojām aktuāls ir jautājums par to, ko uzskatīsim par 1 PLE profesoriem – 40 vai mazāk stundas.  | PLE profesoriem aprēķina tādā pašā veidā, kā zinātniskās darbības bāzes finansējumam (līdz 2022.gadam), ņemot vērā ierobežojumus darbam līdz 1000 h gadā. |
| 22 | 2.1. punkts (tabula) | Universitātē tiek nodarbināti profesori, asociētie profesori, docenti, vadošie pētnieki, lektori, pētnieki un asistenti. Ir situācijas, kurās profesors vienlaikus ir arī vadošais pētnieks ar divām dažādām amata pozīcijām darba līgumā un attiecīgi – slodzi PLE. Iepriekšējā ziņojumā nodalījām profesora slodzi kā academic personel  un viņa kā vadošā pētnieka slodzi – kā academic research personell. Vai šādi varam rīkoties arī šobrīd?Ja ir tikai profesora amats – tad to norādīsim pie academic personnel, bet ja ir tikai vadošais pētnieks – tad academic research personell.  | Ja persona vienlaicīgi ir gan profesors, gan vadošais pētnieks, tad slodzi norāda divās vietās:1. sadaļā “Academic personnel” norāda to slodzi, kas personai ir profesora amatā un
2. sadaļā “Academic research personnel” norāda to slodzi, kas personai ir vadošā pētnieka amatā.
 |
| 23 |  | Vai Academic research personel ir tikai institūtā vēlētie darbinieki (vad.p.et., pētnieki, zin. asistenti)  VAI visi arī projektu viespētnieki (pētnieka p.i.) , viesasistenti, kuri pieņemti darbā uz noteiktu laiku projektos ? | Zinātniskie darbinieki ir: vadošais pētnieks, pētnieks, zinātniskais asistents un šo amatu pienākumu izpildītāji. Šīs slodzes norāda ailītēs zem “Academic research personel”.Augstskolu likuma 38.panta (2) daļa nosaka, ka vadošos viespētniekus, viespētniekus un viesasistentus var pieņemt darbā bez ievēlēšanas. Šajā gadījumā darba līgums noslēdzams uz laiku, kas nepārsniedz divus gadus. Šīs slodzes ir norādāmas ailītēs zem “Other institution personnel”. |
| 24 |  | Vai arī Visiting researchers būtu šie p.i. pētnieki (viespētnieki) un Visiting research students – viesasistenti (vai pie Research attending staff (zinātni apkalpojošais personāls)? | Augstskolu likuma 38.panta (2) daļa nosaka, ka vadošos viespētniekus, viespētniekus un viesasistentus var pieņemt darbā bez ievēlēšanas. Šajā gadījumā darba līgums noslēdzams uz laiku, kas nepārsniedz divus gadus. Sadaļā “Research attending staff” norādāms zinātni apkalpojošais personāls atbilstoši Zinātniskās darbības likuma 1. panta 1. punkta 6. apakšpunktam (personas, kuras veic zinātniskajai darbībai nepieciešamās palīgfunkcijas (plānošanas, ekonomisko, finanšu, zinātniski tehniskās informācijas struktūrvienību darbinieki, speciālo un zinātniski tehnisko bibliotēku darbinieki, patentu dienesta speciālisti, arhivāri u.tml.).Sadaļā “Research technical staff” norādāms zinātnes tehniskais personāls, kas definēts Zinātniskās darbības likuma 1. panta 1. punkta 5. apakšpunktā (personas, kurām ir nepieciešamās tehniskās zināšanas un pieredze vienā vai vairākās jomās un kuras zinātnieku vadībā piedalās zinātniskajā darbībā, veicot tehniskos uzdevumus. Zinātnes tehniskajā personālā ietilpst inženieri, tehniķi, laboranti, tehnologi, operatori). |
| 25 |  | Vai, ja liek klāt pie Academic research personel arī viespētniekus – pie Visiting researchers tos (vēlreiz) jāizdala atsevišķi?   | “Visiting researchers” norādāmi sadaļā zem ‘Other institution personenel”.  |
| 26 |  | *Vai pie* Research attending staff (zinātni apkalpojošais personāls) jāiekļauj arī stundas, kuras pētnieki dara administratīvi (piem. vad. pētnieks vada nodaļu, pētnieks ir arī Institūta žurnāla redaktors utml.)? | Jā, sadaļā “Research attending staff” norādāms zinātni apkalpojošais personāls atbilstoši Zinātniskās darbības likuma 1. panta 1. punkta 6. apakšpunktam (personas, kuras veic zinātniskajai darbībai nepieciešamās palīgfunkcijas (plānošanas, ekonomisko, finanšu, zinātniski tehniskās informācijas struktūrvienību darbinieki, speciālo un zinātniski tehnisko bibliotēku darbinieki, patentu dienesta speciālisti, arhivāri u.tml.).  |
|  | **3. Zinātniskās darbības rezultāti**3.1. punkta tabulā ir jānorāda tikai skaitliska informācija. |
| 27 | 3.1. Number of scientific publications and other outputs 2019-2024 This question surveys how the research carried out in the Entity has impacted research in its own field(s). Provide the indicators of scientific publishing, most important research results during the period under review. | Articles (full text publications) in peer reviewed scientific edited journals and conference proceedings included in Web of Science or SCOPUS databases. Vai tas atbilst NZDIS publikāciju veidiem NR. 1.1., 3.1. un 3.3.?1.1. zinātniskais raksts, kas indeksēts Web of science un/vai Scopus datu bāzē3.1. Raksti vai nodaļas rakstu krājumos/zinātniskās grāmatās, kas indeksēti Web of Science un/vai SCOPUS 3.3. Publikācijas konferenču materiālos, kas ir indeksēti Web of Science un/vai SCOPUS  | Jā. |
| 28 | 3.1. Number of scientific publications and other outputs 2019-2024  | Articles in peer reviewed scientific edited journals and conference proceedings not included in Web of Science or SCOPUS databases. Vai tas atbilst NZDIS publikāciju veidiem NR. 1.2., 1.3., 1.4., 3.2. un 3.4.?1.2. Zinātniskais raksts izdevumā, kas iekļauts ERIH datu bāzē 1.3. Anonīmi recenzēts zinātniskais raksts, kas publicēts izdevumā ar starptautisku redkolēģiju un pieejams citā indeksētā datu bāzē 1.4. Recenzēts zinātniskais raksts, kas publicēts Latvijā vai ārzemēs izdotos zinātniskos žurnālos ar redkolēģiju, tai skaitā augstskolu izdevumos3.2. Raksti vai nodaļas citos rakstu krājumos, kas neatbilst 3.1.prasībām, ar ISBN vai ISSN kodu 3.4. Citas publikācijas konferenču (arī vietējo) ziņojumu izdevumos, izņemot konferenču tēzes  | Atbilst tikai NZDIS publikāciju veidiem Nr. 1.2., 1.3., 1.4. |
| 29 | 3.1. Number of scientific publications and other outputs 2019-2024  | Monographs. Vai tas atbilst NZDIS publikāciju veidiem NR. 2.1., 2.2., 2.3. un 2.4.?2.1. Recenzētas zinātniskās monogrāfijas vai kolektīvas  monogrāfijas ar ISBN kodu, kas ir iekļautas Web of Science Book Citation Index un/ vai SCOPUS 2.2. Zinātniskās monogrāfijas vai kolektīvas monogrāfijas, kuras nav indeksētas 2.3. Mācību (akadēmiskās) monogrāfijas vai kolektīvas monogrāfijas, kas paredzētas lietošanai augstākās izglītības iestādēs  2.4. Citas grāmatas (tai skaitā skolu mācību grāmatas, populārzinātniskā literatūra, daiļliteratūra, vārdnīcas, enciklopēdijas u.c.)  | Atbilst tikai NZDIS publikāciju veidiem 2.1. un 2.2. |
| 30 | 3.1. Number of scientific publications and other outputs 2019-2024  | Other scientific publications (Includes edited proceedings, collections, and special issues of scientific journals, and unrefereed scientific articles, excluding conference abstracts). Vai tas atbilst NZDIS publikāciju veidam NR. 6? | Jā. |
| 31 | 3.1. Number of scientific publications and other outputs 2019-2024  | Ja “Other scientific publications” neietver “conference abstracts” (konferenču tēzes), tad vai un kurā sadaļā jānorāda “conference abstracts”? | Konferenču tēzes nav nekur jānorāda.Ja ZI vēlas, to var norādīt pie “other outputs”. |
| 32 | 3.1. Number of scientific publications and other outputs 2019-2024  | Textbooks and other research-related publications Kurai no NZDIS publikāciju kategorijām šis atbilst? | Atbilst NZDIS 2.3. Mācību (akadēmiskās) monogrāfijas vai kolektīvas monogrāfijas, kas paredzētas lietošanai augstākās izglītības iestādēs. |
| 33 | 3.1. Number of scientific publications and other outputs 2019-2024  | Science communication activities (articles in popular science literature issues, self-published popular science literature issues, media materials – radio, TV, other media appearances). Vai un kāds pamatojums nepieciešams šiem skaitļiem? Ja nepieciešams, kur to atspoguļot? | Šo aili aizpilda tad, ja ZI būtiskus resursus iegulda zinātnes komunikācijā.Tas dod iespēju ekspertiem iepazīties ar ZI aktivitātēm zinātnes komunikācijā.Šī aile nav obligāta.  |
| 34 | 3.1. Number of scientific publications and other outputs 2019-2024  | Reports on research results from applied research or industry commerce, non-governmental institutions, state and municipality institutions. Kas ar šo domāts? Vai un kāds pamatojums nepieciešams šiem skaitļiem? Ja nepieciešams, kur to atspoguļot? | Šeit jānorāda ziņojumu, ja tādi ir, skaits, par lietišķās pētniecības rezultātiem (industrijas, NVO, valsts/pašvaldības). |
| 35 | 3.2. tabulaOther research outputs  | Nav saprotams, vai jānorāda 6 vai 10 rezultāti?  | Aprakstā radusies tehniska kļūda. Precizējam, ka jānorāda *maksimums seši (6) rezultāti.* |
|  | **4. Doktorantūras studijas un pēcdoktorantūras pētniecība** |
| 36 | 4.1. tabula Number of students in 2019-2024 | *Number of post-doctoral researchers*  Lūdzam precizējošu skaidrojumu, kādi pēcdoktoranti šeit jāuzskaita. Piemēram, tie, kas absolvējuši augstskolu doktorantūru un turpina strādāt šajā pašā augstskolā, vai arī var būt absolvējuši citur, bet strādā šajā augstskola (atšķiras no tās, kas absolvēta), vai arī tikai tie, kas ir pēcdoktorantūras pētījumu programmā. | *Postdoctoral researcher* ir pēcdoktorantūras programmas pēcdoktoranti (saņem grantu). *Postdoctoral researcher* nav tikai ES fondu programmas finansēti, jāpieskaita arī, ja ir, iekšējie postdoki vai citu programmu ekvivalenti, piemēram MSCA. |
| 37 | 4.1. tabula  | Number of students in 2019-2024 punkta tabulā Co-supervision for the defended doctoral dissertations. Vai tie ir līdzvadītāji mūsu augstskolas doktorantiem, vai mūsu profesori doktorantiem no citām universitātēm ? Cotutelle? | Šeit jāieraksta studentu skaits, ja 1. ir kopīga doktorantūras skola ar citu augstskolu;
2. ja partnera augstskolā vai partnera ZI, kas nav augstskola, ir studenti, kuriem ir bijusi kopēja uzraudzība, piemēram, disertācija ir aizstāvēta augstskolā, bet tā ir izstrādāta ZI, kas nav augstskola, uzraudzībā (ZI pētnieka vadībā) vai
3. citos gadījumos, kur ir bijusi kopēja uzraudzība disertācijas izstrādē un aizstāvēšanā.
 |
| 38 | 4.1. tabula | Co-supervision for the defended doctoral dissertations - kas ar to domāts? Piemēram, ja īstenojam kopīgu doktorantūras studiju programmu, vai partnera augstskolā aizstāvētās disertācijas mēs uzskaitām šajā (co-supervision) kategorijā (doktorants formāli nav mūsu absolvents, bet praktiski ir daļu studiju programmas veicis pie mums)?  | Jā.Šeit jāieraksta studentu skaits, ja 1)ir kopīga doktorantūras skola ar citu augstskolu;2)ja partnera augstskolā vai partnera ZI, kas nav augstskola, ir studenti, kuriem ir bijusi kopēja uzraudzība, piemēram, disertācija ir aizstāvēta augstskolā, bet tā ir izstrādāta ZI, kas nav augstskola, uzraudzībā (ZI pētnieka vadībā) vai 3)citos gadījumos, kur ir bijusi kopēja uzraudzība disertācijas izstrādē un aizstāvēšanā. |
| 39 | 4.1. tabula | Doctoral graduates exceeding the normative time to degree (%)- procenti no kura rādītāja? | Jānorāda procents no kopējo doktorantūras absolventu skaita. |
| 40 | 4.2. punkts  | List of the Entity’s academic research personnel’s doctoral dissertations in 2019-2024. Kas ir domāts ar *Elected un Non-elected*? Vēlēts kur? Vai doktorantūras laikā? Vai pēc aizstāvēšanas vēlēts. Tikai RTU vai arī citur? | Šeit jāuzskaita izvērtējamās augstskolas akadēmiskā pētniecības personāla doktora disertācijas, kurām pārskata periodā ir bijusi vislielākā ietekme uz augstskolas pētniecības struktūru. Ja vismaz puse no doktora disertācijas ir veikta zinātniskā institūtā, kas nav augstskola, doktora disertāciju var uzskaitīt arī kā šīs ZI rezultātu. Šajā gadījumā jānorāda arī augstskola (pabeigšanas gads), kurā ir aizstāvēta doktora disertācija. |
|  | **5. Sadarbība valsts un starptautiskā mērogā** |
| 41 | 5.1. Collaboration | 5.1. punkta tabulas pēdējā kolonnā "Monetary value (RI share)  EUR" ne vienmēr varēsim norādīt precīzu finansējumu, piemēram, kopīgiem projektiem un konferencēm tas ir iespējams, bet sadarbībai kopīgu publikāciju sagatavošanā ārpus projektiem un mobilitātēm šādu finansējumu ir sarežģīti aprēķināt. Vai ir iespējams, ka atsevišķos gadījumos šo kolonnu atstājam tukšu? | Ja nav iespējams pat aptuveni novērtēt "Monetary value (RI share)  EUR", tad šo kolonnu var atstāt tukšu.  |
| 42 | 5.1. Collaboration | Kas ir domāts ar Monetary value (RI share) EUR par sadarbību  ar citām institūcijām. Vai tās ir kopīgo projektu summas, ja jā - tad vai tā ir  katras institūcijas finansējuma daļa konkrētos projektos vai kumulatīvi? Ne visu var izmērīt finanšu izteiksmē. Vai ir kādi noteikti - Type of collaboration ko varam lietot, analizējot sadarbību.Piemēram, tas var būt arī publikācijas, kopīgi pasākumi? Kā šeit būs ar Monetary value? | Ailē Monetary value (RI share) EUR par sadarbību ar citām institūcijām būtu norādāma, piemēram kopēja projekta summa. Sadarbība var izpausties, piemēram, kā kopīgi īstenoti projekti, pētnieku mobilitātes pasākumi utt.Ja ir sadarbības formas, kurās nav iespējams pat aptuveni novērtēt "Monetary value (RI share)  EUR", tad šo kolonnu var atstāt tukšu. |
| 43 | 5.1. Collaboration | Ja ir bijusi sadarbība ar vienas un tās pašas organizācijas, piemēram, universitātes, vairākām dažādām struktūrvienībām dažāda konteksta ietvaros, vai katra sadarbība norādāma atsevišķi, neskatoties uz to, ka organizācija ir viena un tā pati? | Šajā gadījumā katra sadarbība norādāma atsevišķi. |
| 44 | 5.1. Collaboration5.2. Most relevant conferences, workshops and seminars organized by the entity | 5.1. un 5.2. vai ir jāatspoguļo sadarbības partnera daļa projektā, vai kopējais projekta budžets? | Ailē Monetary value (RI share) EUR par sadarbību ar citām institūcijām būtu norādāma, piemēram kopēja projekta summa. |
| 45 | 5.2. Most relevant conferences, workshops and seminars organized by the entity | Pie “organisation” plānojam norādīt ZI vai ZI + minēt citas organizācijas, kas piedalījās konferences organizēšanā, vai tabulas aizpildīšanas metodoloģija būtu šāda? | Jā, ailē “Organisation” norādāmi pasākuma būtiskākie sadarbības partneri. |
| 46 | 5.2. Most relevant conferences, workshops and seminars organized by the entity | Kāda informācija no šī būtu iegūstama “Monetary value”  (RI share)?Šādu informāciju ir grūti iegūt bez precīzas metodoloģijas, jo, piemēram, nav skaidrs, vai šeit jāieskaita arī sponsoru finansējums.  | Šajā kolonnā jānorāda aptuvens pasākuma budžets. Sponsoru finansējums šajā ailē nav jānorāda.  |
| 47 | 5.2. Most relevant conferences, workshops and seminars organized by the entity | Konferences/workshop nozīmīgumu precīzāk atainotu tādi rādītāji kā dalībnieku auditorija un dalībnieku skaits, un vēl atsevišķi arī pasākuma ietekme un “relevance” – kāpēc šāds pasākums ir organizēts. Finansiālais ieguldījums ne vienmēr atainos patieso ietekmi un pasākuma apmēru. | Šajā kolonnā jānorāda aptuvens pasākuma budžets. Tas ir tikai viens no rādītājiem, kas ļauj ekspertiem gūt priekštatu par pasākumu. Ja ekspertiem būs nepieciešama detalizētāka informācija par kādu no pasākumiem, jautājumi tiks uzdoti interviju/vizīšu laikā. |
| 48 | 5.2.sadaļa Most relevant conferences, workshops and seminars organised by the entity  | 5.2. Kas ir īsti jānorāda sadaļā *Monetary value* | Šajā kolonnā jānorāda aptuvens pasākuma budžets. Sponsoru finansējums šajā ailē nav jānorāda.  |
| 49 | 5.2.sadaļa Most relevant conferences, workshops and seminars organised by the entity. | Kas ir domāts ar  Most relevant conferences, workshops and seminars - tieši Monetary value (RI share) EUR- cik lielas bijušas konferences organizēšanas izmaksas? | Jā, norādāmas pasākuma organizēšanas izmaksas (budžets). Sponsoru finansējums šajā ailē nav jānorāda.  |
|  | **6. Ieguldījums inovāciju radīšanā, pētniecības rezultātu izplatīšanā (dissemination) un citas zinātniskās institūcijas sabiedriskās aktivitātes** |
| 50 | 6.1. Invited presentations at scientific conference | Par 6.1. - Invited presentations at scientific conferences. Jautājums tieši par "invited", kas burtiski ir uzaicinājums.Kā saprast jautājumu? Vai te nevar norādīt vienkārši pētnieku dalību ar zinātni saistītos pasākumos? Vai vajadzīgs tieši "uzaicinājums"?6.1. un kā pierādīt . ka ir bijis "uzaicinājums"? | Šajā ailē norādāmi referāti, ja pētnieks ir konkrēti uzaicināts kā lektors par konkrētu jautājumu no organizatoru puses. Šāds pētnieks nemaksā pasākuma dalības maksu. Pierādījumi šajā posmā nav nepieciešami. Ja ekspertiem būs nepieciešama detalizētāka informāciju par kādu no referātiem, to viņi palūgs interviju/vizītes laikā. |
| 51 | 6.1. Invited presentations at scientific conference | Manuprāt, ne tik svarīgi sniegt pierādījumus, bet  atkal - lai visi "saskaita" vienas kategorijas aktivitātes – 1)konkrēts cilvēks uzaicināts,2)uzaicinājums pēc referātā pieteikuma,3) piedalīties konferencē - vēl pirms pieteikuma (šo noteikti nevajag uzskaitīt). Jo cipari radikāli atšķirsies | Skat. atbildi iepriekš. |
|  | **7. Finansējums** |
| 52 | 7. Finansējums | Varam, protams, paši atlasīt, mūsuprāt, nozīmīgākos projektus un tos norādīt, bet svarīgi arī parādīt apjomu, tāpēc noderētu pielikumi (7.nodaļas jautājumi). | Lūdzu ņemt vērā, ka pārsniedzot vārdu normu, ekspertiem nav pienākuma vērtējumā ņemt vērā to informāciju, kas ir pāri noteiktajam vārdu skaitam. Aicinām pārlieku nefokusēties uz attēlu un pielikumu pievienošanu, bet gan savas ZI darbības konkrētu un koncentrētu apraksta veidošanu, kas uzsver jūsu darbības spēcīgās puses un ataino darbības virzienus un rezultātus/panākumus/radīto ietekmi. |
| 53 | 7.1. The Entity’s funding for scientific activities. | Kurā tabulas rindā varam reportēt tādu projektu kategoriju, kas ir līgumpētījumi, bet nav privātais finansējums – piemēram, līgumpētījumi ministriju vajadzībām. Lūdzam padomu. Šajā tabulā vēlamies uzrādīt arī ZI pašu pelnīto līdzekļu ieguldījumu apmēru. Vai varam šīs summas reportēt pie “other national sources of finance” nebūs īsti pareizi, jo tas nav “competitive funding”? | Līgumpētījumus, kas nav privātais finansējums, lūdzam noradīt ailē “Other national sources of finances (euro)” pieliekot \* piezīmi, ka tie ir līgumpētījumi.Ja ZI uzskata par nepieciešamu uzrādīt pašu ieņēmumu ieguldījumu apmēru, tad to var rakstīt ailēs “Other national sources of finance”, pieliekot \* piezīmi, ka tie ir pašu ieņēmumi. |
| 54 |  7.1. The Entity’s funding for scientific activities | Vai mēs pareizi saprotam, ka privātai augstskolai "Base funding (euro)" sadaļa būs tukša, jo nesaņemam valsts bāzes finansējumu. | Ja augstskola/zinātniska institūcija nesaņem zinātnes bāzes finansējumu, tad šīs aile ir jāatstāj tukša. |
| 55 | 7.1. The Entity’s funding for scientific activities | Kas ir domāts ar "Private funding (euro)"?Vai tas ir finansējums, ko piešķīrušas privātas organizācijas (piem. uzņēmumi) vai arī privātai augstskolai šeit jānorada pašu tērētais finansējums pētniecībai? Vai arī viss minētais kopā?Vai šajā pašvērtējumā ir vieta privātajam pašas augstskolas finansējumam? Kurā sadaļā? | Ailē "Private funding (euro) jānorāda ārējais privātais finansējums zinātniskai darbībai.Ja ZI uzskata par nepieciešamu uzrādīt pašu ieņēmumu ieguldījumu apmēru, tad to var rakstīt ailēs “Other national sources of finance”, pieliekot \* piezīmi, ka tie ir pašu ieņēmumi. |
| 56 | 7.1. The Entity’s funding for scientific activities | Augstskola saņēma snieguma finansējumu. Vai šo rakstām ailītē pie bāzes finansējuma vai citur?par 7. nodaļu. Kādos likumos / dokumentos iespējams iepazīties un izprast 7. nodaļā iekļautos budžeta / finansējuma iedalījumus?Par to, kur norādīt snieguma finansējumu vajadzētu būt skaidrai norādei, jo svarīgi, lai visas ZI norāda pēc viena principa. | Snieguma finansējumu norāda ailē “S*tate budget funding (euro)”*.MK noteikumi:Ministru kabineta 2022. gada 19. aprīļa noteikumi Nr. 252 "Zinātniskās darbības bāzes finansējuma piešķiršanas kārtība". <https://likumi.lv/ta/id/331784> <https://www.izm.gov.lv/lv/2023-gada-zinatnes-bazes-finansejums> Ministru kabineta 2006. gada 12. decembra noteikumi Nr. 994 "Kārtība, kādā augstskolas un koledžas tiek finansētas no valsts budžeta līdzekļiem". <https://likumi.lv/ta/id/149900>  |
|  57 |  7.1. The Entity’s funding for scientific activities | Mums ir bijuši vairāki ERASMUS+ augstākās izglītības projekti, kuros tostarp ir finansēti pētījumi, tapušas zinātniskās publikācijas. Klasiski ERASMUS+ tiek uzskatīta par ES ietvarprogrammu, tomēr anketā pie sadaļas  7.1. rindas “*EU Framework Programmes’ budget\** ” ir zvaigznīte un informācija, ka šeit jānorāda HORIZON projekti. Vai tomēr šeit varam arī likt ERASMUS+ projektus? Vai tos jāliek citā kādā kategorijā?   | ERASMUS+ lūdzam nenorādīt pie P&A projektiem un finansējumiem, jo ERASMUS+, lai gan var veicināt P&A, tomēr nav zinātniskās darbības programma, bet gan izglītības mobilitātes programma.   |
| 58 | **7.2. International competitiveness**  | Tulkojot tie ir projekti, kas veicina augstskolas starptautisko konkurētspēju, lai piesaistītu finansējumu.Kas ar to ir domāts? Ieguldījumi infrastruktūrā? Projekti, kas veicina starptautisko atpazīstamību? Mārketinga projekti? Vispārēji attīstības projekti? Kuras programmas šeit ir domātas? | Šajā sadaļā jānorāda pētniecības projektu konkursu projekti, kuram ZI ir ieguvis finansējumu. |
| 59 | **7.2. International competitiveness** 7.3. Commercialisation of the research3.3. Most important research and innovation and collaboration projects | Vai tas nozīmē, ka 7.2. un 7.3. apakšsadaļas var daļēji pārklāties ar tiem projektiem, kuri norādīti 3.3.apakšsadaļā? | Jā, projekti iespējams pārklāsies, bet katrā no apakšsadaļā jautājumam ir atšķirīgs fokuss atbildes izklāstā. |
| 60 | 7.3. Commercialisation of the research | Vai šeit ir jānorāda tikai tie līgumi un projekti, kuru ietvaros ir faktiski notikusi komercializācija, vai arī norādām visus līgumpētījumus un praktiskās ievirzes pētījumu projektus neatkarīgi no tā, vai to rezultāts ir komercializēts, vai komercializējams? | Šajā sadaļā jāatspoguļo *orientācija uz* pētniecības rezultātu *komercializāciju* un to īstenošanu - sadarbība ar nozares partneriem/uzņēmējiem, līgumpētījumi, uz tirgu orientēti pētniecības projekti, starptautiskas atbalsta programmas uz tirgu orientētai pētniecībai un attīstībai, inovācijas projekti, lai izstrādātu inovatīvus un konkurētspējīgus produktus utt. |